Arthur Rimbaud
De  Jean Nicolas Arthur Rimbaud, gebuer den 20. Oktober 1854 zu Charleville am Departement Ardennes a gestuerwen den 10. November 1891 zu Marseille, war e franséischen Dichter.

Mat 17 Joer huet den Arthur Rimbaud Charleville verlooss an hien ass op Paräis bei de Paul Verlaine geplënnert, dem hie seng éischt Verse geschéckt hat. Tëscht deenen zwéin Dichter huet sech eng Frëndschaft entwéckelt, déi 3 Joer méi spéit an engem Sträit hiert Enn fonnt huet. An dem Sträit gouf den Arthur Rimbaud vum Paul Verlaine ugeschoss an un der Hand blesséiert.

Dorophinn huet den zwanzegjärege Rimbaud opgehale mam Schreiwen an hien ass als Legionär a Waffenhändler an Afrika gaangen. Dëst ouni datt hie wousst datt de Verlaine hien an der Tëschenzäit duerch Publikatiounen a Frankräich bekannt gemaach hat.

1891 gouf dem Rimbaud a Frankräich wéinst engem Tumor am rietse Knéi e Been amputéiert, un de Follgen dovun ass hien op der Réckrees an Afrika am Alter vu 37 Joer gestuerwen.

De Rimbaud war am Cercle des poètes Zutiques mat dobäi.

Wierker 
 Une saison en enfer, eng Gedichtersammlung vun 1873

Um Spaweck 

 Den "Album zutique" mat Texter vum Rimbaud
 THE QUIET LIFE A collection of photos and drawings of Arthur RİMBAUD Edited by Beyaz Arif AKBAS Yalnizgoz BOOKS/Edirne 2011 USA ISBN 978-1-4680-1801-1

Gebuer 1854
Franséisch Auteuren
Gestuerwen 1891